
Autoritatea NaŢionalĂ de Reglementare În domeniul Energiei
	



COMUNICAT DE PRESĂ 
privind eliminarea tarifelor reglementate la energie electrică pentru clienţii noncasnici
13 noiembrie
Având in vedere ca, în urma procesului de dereglementare desfăşurat conform Memorandumului de Înţelegere semnat de Guvernul României cu Comisia Europeană, tarifele reglementate pentru clienţii noncasnici vor fi eliminate începând cu data de 01.01 2014, energia electrică consumată de clienţii noncasnici care nu şi-au exercitat dreptul de eligibilitate, va fi facturată astfel:
· la un preţ denumit „CPC”, avizat de ANRE, în cazul clienţilor care, în baza documentelor pe care le-au transmis furnizorului de ultimă instanţă (FUI), au dreptul la Serviciul Universal (SU),

· la un preţ mai mare decât preţul „CPC” în cazul  celoralţi clienţi.

Clientii finali noncasnci care nu au răspuns solicitării FUI, dar care îndeplinesc condiţiile şi doresc să beneficieze de SU, trebuie să transmită - de urgenţă - furnizorului de ultimă instanţă cu care au incheiate contracte de furnizare, documentele care atestă încadrarea în această categorie.  
Clienţii care nu au dreptul la SU   - pentru a evita facturarea la preţurile practicate de FUI pentru această categorie de clienti - trebuie să încheie contracte de furnizare energie electrică pe piaţa concurenţială, la preţuri negociate, până la sfârşitul anului curent. 
Lista furnizorilor cu activitate pe piaţa concurenţială cu amănuntul se găseşte afişată la pagina de internet a ANRE www.anre.ro şi poate fi consultată la domeniul Energie electrica, secţiunea Operatori/Rapoarte, rubrica Furnizare catre consumatori.
Menţionăm că, potrivit prevederilor stabilite în legislaţia naţională în vigoare (Legea 123/2013 a energiei electrice şi gazelor naturale), clienţii noncasnici cu un număr mediu scriptic de salariaţi mai mic de 50 si o cifra de afaceri anuala sau o valoare totala a activelor din bilanţul contabil, conform raportărilor fiscale anuale, care nu depăşeşte 10 milioane de euro, precum şi clienţii casnici, au dreptul să beneficieze de serviciu universal (SU).

